НИКОЛА ПОТКОЊАК

А

кадемик проф. др Никола Поткоњак рођен је 4. априла 1924. године у Медаку код Гос­пи­ћа. Учи­тељску школу и Фи­­лозофски факултет зав­ршио је у Београду. Пост­дип­ломске студије зав­ршио је 1954. на Педагошком институту Универ­зи­те­та у Лон­дону, а звање доктора пе­дагошких наука стекао је на Фи­ло­­зофском факул­тету у Београду. На истом фа­кул­тету биран је у сва научно-наставна звања.

На универзитетима у Београду, Осијеку, Скопљу, Ријеци, Марибору и Сарајеву предавао је предмете: Општа педагогија, Савремени педагошки правци и Методологија педагогије.

Објављивао је научне и стручне радове из педагошких дисципли­на које је предавао студентима педагогије, као и радове о систему школ­­ства, обра­зо­вању наставника, радном и политехничком васпитању, слободним актив­ностима ученика, те студије о образовању српских учи­теља, о истакнутим срп­­ским педагозима, педагогији XX вијека, пе­да­гогији код Срба и више ра­дова и посебних публикација из историје српске педагогије.

Један је од уредника двотомне југословенске *Педагошке енциклопедије* (1989), уредник *Педагошког лексикона* (1995), аутор петојезичног *Педа*­*го*­*шког тезауруса* (1996) и *Именика српских педагога* (2005), као и публи­ка­ци­је *Наши велики претходници* (2010).

Био је одговорни уредник часописа „Педагогија” и члан редакције ча­со­пи­са „Настава и васпитање”.

У два мандата био је предсједник Просветног савета Србије. Ре­дов­ни је члан и предсједник Српске академије образовања и члан Академије педа­го­шких и социолошких наука (Москва, Русија).

Добитник је Ордена рада са црвеном заставом, Ордена рада са злат­ним вијенцем, Ордена братства и јединства са златним вијенцем, Ордена заслуга за народ са сребрним зрацима и Медаље заслуга за на­род.

Објавио је више од 70 посебних студија, монографија, расправа, при­руч­ни­ка, уџбеника, лексикографских издања, преко 270 мањих чла­на­ка и преко 160 приказа, пригодних текстова и превода.

За иностраног члана Академије наука и умјетности Републике Српске иза­бран је 6. децембра 2013. године.